สวัสดีคะ หนูมีแผลที่ริมฝีปากโดยไม่ทราบสาเหตุคะ อยู่ดีๆตื่นเช้ามาก็เป็นแผลที่ริมฝีปาก ไม่มีอาการเจ็บ แสบ เกิดจากอะไรคะ
สวัสดีค่ะ การวินิจฉัยที่เป็นไปได้กรณีแผลในปาก-แผลร้อนในในปาก ซึ่งอาจเกิดตามหลังการบาดเจ็บที่ปาก การแปรงฟันแรงเกินไป การกัดปากโดยไม่ได้ตั้งใจ การทำฟัน ปัจจัยเรื่องความเครียด การอดนอนก็กระตุ้นทำให้มีแผลในปากได้-การใช้ยาสีฟัน ลิปสติก หรือน้ำยาบ้วนปากที่มีฤทธิ์ระคายเคืองมากหรือเรามีการแพ้สารบางอย่างในผลิตภัณฑ์เหล่านั้น ในกรณีนี้จะเรียกว่าผื่นผิวหนังอักเสบบริเวณปาก-การติดเชื้อไวรัส เชื้อรา หรือเชื้อแบคทีเรีย เช่นเป็นเริมที่ริมฝีปาก-การขาดวิตามินหรือแร่ธาตุบางชนิด เช่น วิตามินบี 12 สังกะสี กรดโฟเลต และธาตุเหล็กแนะนำสังเกตอาการค่ะ ว่าแผลดังกล่าวค่อยๆยุบไปเอง หรือลุกลามมากขึ้น ถ้าตุ่มลุกลาม เริ่มเจ็บปวด มีเลือดไหล คันมาก มีไข้ อาจมีการติดเชื้อที่รุนแรงหรือมีผื่นผิวหนังอักเสบชนิดลุกลาม ควรไปพบแพทย์ในระหว่างนี้ดื่มน้ำมากๆ พักผ่อน รับประทานอาหารอ่อนๆและสุกสะอาด หลีกเลี่ยงการใช้ผลิตภัณฑ์ใหม่ๆที่ปากเพื่อลดโอกาสการแพ้